.cs

.cs เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับ เชโกสโลวาเกีย ปัจจุบันเลิกใช้แล้ว ภายหลังจากที่เชโกสโลวาเกียแยกประเทศออกเป็นสาธารณรัฐเช็กและประเทศสโลวาเกีย ซึ่งใช้โดเมน .cz และ .sk ตามลำดับ การใช้ .cs จึงค่อย ๆ ลดลง และโดเมนระดับบนสุดถูกลบในช่วงมกราคม ค.ศ. 1995

โดเมน .cs ปรากฏขึ้นครั้งแรกในตาราง Internet Assigned Numbers Authority เมื่อฤดูใบไม้ร่วง ค.ศ. 1990 และในเดือนมิถุนายน ค.ศ. 1991 ตามรายการ RIPE ในเดือนตุลาคม ค.ศ. 1991 มีการลงทะเบียนโดเมนแรก (iac.cs - Institute of Applied Cybernetics in Bratislava) และบริการโฮสต์แรกในเดือนกุมภาพันธ์ ค.ศ. 1992 ณ เดือนธันวาคม ค.ศ. 1992 มีโดเมนที่จดทะเบียนไป 40 โดเมน จำนวนโดเมนที่จดทะเบียนสูงสุดคือ 114 เข้าถึงจุดนั้นในเดือนพฤศจิกายน ค.ศ. 1993 ถึงกุมภาพันธ์ ค.ศ. 1994

ในเดือนกรกฎาคม ค.ศ. 2003 CS กลายเป็นรหัส ISO 3166-1 ของเซอร์เบียและมอนเตเนโกร (Srbija i Crna Gora ในภาษาเซอร์เบีย) และคงเช่นนั้นจนถึง ค.ศ. 2006 เมื่อประเทศนี้แยกออก และสร้างโดเมน .rs และ .me อย่างไรก็ตาม เซอร์เบียและมอนเตเนโกรไม่ได้ใช้ .cs เป็นโดเมนระดับบนสุด แต่ยังคงใช้โดเมนระดับบนสุดของยูโกสลาเวีย คือ .yu จนกระทั่งหมดอายุสมบูรณ์ในวันที่ 30 มีนาคม ค.ศ. 2010

 ดูเพิ่ม 
 Domain Name System
 โดเมนระดับบนสุดตามรหัสประเทศ

 อ้างอิง 

แหล่งข้อมูลอื่น
  "Srbija i Crna Gora - koje će biti ime domena? Internet domen Srbije: RS, SS, SP, SQ, SW ili SX" , Elitesecurity, February 5, 2003.
 List of .cs domains in September 1992

cs